**Megbízási Szerződés**

Amely létrejött a mai napon

**ER-BA Sziget Kft.** (cím:2310 Szigetszentmiklós, Boglya u. 62, adósz.:22940887-1-13) a továbbiakban **Vállalkozó**, és

…………………………………………………………………………………………………………………………………………………………….

továbbiakban **Megrendelő** között az alábbi feltételekkel.

1. Megrendelő – jelen szerződés alapján – megbízza Vállalkozót, a későbbiekben részletezett feltételek mellett, a mindenkori hatályos jogszabályok szerint végzett könyvelési, bér – TB és munkaügyi feladatok ellátásával.
2. Vállalkozó vállalja a havonta tárgyhót követő 10-ig leadott számlák, bizonylatok alapján folyamatos an vezeti Megrendelő könyvelését / mely magába foglalja a számvitelben előírt analitikus számlák vezetését, kivéve a szigorú számadású nyomtatványok és az útnyilvántartás vezetését / havonkénti zárással, amelyről aktuális eredmény-kimutatás készül a bizonylatok átadását követő 10 munkanapon belül.
3. Elkészíti / a tárgyhó utolsó napján kapott adatok alapján / az alkalmazottak, illetve tagok valamint az eseti megbízások bérszámfejtését, adóbevallását és azt elektronikus úton továbbítja az APEH felé, valamint közli a fizetendő járulékok összegét.
4. Vállalja az adófolyószámlák egyeztetését, Megrendelő képviseletét az adóhatóság felé. Mindez csak arra az időszakra vonatkozik, amelyet teljes mértékben Vállalkozó könyvelt.
5. Megrendelőnek pályázat, hitelkérelem, illetve az üzletmenetbe tartozó bármilyen ügy kapcsán a könyvvezetésről ( főkönyvi kivonat, naplófőkönyv, eredmény-kimutatás, mérlegek, stb. ) szükség szerint másolatot készít, illetve a kapcsolódó kérdőívek kitöltéséhez a megfelelő adatokat szolgálja, és kitöltésben segítséget nyújt.
6. Vállalkozó elkészíti, és ezt követően folyamatosan karbantartja a megrendelő számviteli politikáját, valamint szükséges szabályzatait.
7. Vállalkozó vállalja, hogy az adóév végén megrendelő könyvét lezárja és gazdálkodásáról a szükséges bevallásokat / kötelezettségek, SZJA, TA, Kifizetői adatszolgáltatás, iparűzési adó tb, mérleg, beszámoló / elkészíti, és azt elektronikus úton továbbítja az APEH felé, egyben közli a befizetendő adók összegét. E pont magában foglalja az esetleges önellenőrzéssel kapcsolatos bevallás, az átvezetési kérelem, az igazolási kérelem egész évben történő elkészítését és annak elektronikus úton való továbbítását az APEH felé.
8. Vállalkozó fenti tevékenységét – megrendelővel szorosan együttműködve, érdekei szem előtt tartásával – a szükséges szakmai / számviteli, adó, tb, pénzügyi / előírásokra, szabályokra figyelemmel végzi. Vállalkozó kinyilvánítja, hogy megrendelő részére a teljes gazdálkodást illetően segítséget nyújt, a gazdálkodás elemzéséhez a szükséges szakmai segítséget megadja. Megrendelő és Vállalkozó kötelezettséget vállal, hogy az együttműködés során egymástól szerzett információkat bizalmasan /adótitok/ kezeli és kizárólag a szerződésben meghatározott célra használja. Szerződő felek minden olyan tényről, információról mely tudomásukra jutott és az jelen szerződés tárgyát képezi, illetve hatása van vagy lehet a szerződésben foglaltak teljesülésére, haladéktalanul kötelesek egymást tájékoztatni.
9. Megrendelő az 1.,2.,3.,4.,5.,6. pontban foglalt tevékenység ellenértékeként bruttó 3.000Ft azaz háromezer forint vállalkozási díjat fizet vállalkozónak számla ellenében, negyedévente. A 7. pontban foglaltak ellenértékeként megrendelő egyszeri egy negyedéves díjat fizet számla ellenében. A könyvelési díj a megrendelő várható árbevétele, kiadásai, az alkalmazottak száma, a számviteli bizonylatok és a várható egyéb feladatok alapján került megállapításra, e tényezők jelentős megváltozása a könyvelési díj módosítását vonja maga után, a változás észlelését követően felek a könyvelési díj mértékéről újra megállapodnak.
10. Jelen szerződés 2010………………………...-től lép hatályba és határozatlan időre szól. A szerződést bármelyik fél felmondhatja a felmondás bejelentését követő hó 30. napjára, a szerződésben foglaltakat ez időben is teljesíteni kell. Az év közbeni felmondás a 4. pontban foglalt kötelezettséget megszűnteti.
11. Vállalkozó felelőssége az 1.,2.,3.,4.,5.,6.,7. pontban foglalt feladatok határidőre történő teljesítésre, a számolási, a könyvelési, a tárgyi tévedésekből illetve gondatlanságból, mulasztásból adódó hibák adójogi konzekvenciáira terjed ki. Megrendelő tudomásul veszi, hogy bevallani és befizetni elmulasztott adó, járulékok, megfizetése / függetlenül attól, hogy a mulasztás kinek a hibája / minden esetben terheli a vállalkozót, amennyiben a bevallás elmulasztása bizonyítottan a vállalkozó mulasztása. Vállalkozó kinyilvánítja, hogy a számlák átadásának késedelmes és hiányos teljesítéséből adódóan késedelemért és mulasztásért nem vállal felelősséget. Egyéb tekintetében megrendelő felelőssége korlátlan. Az esetleges mulasztásból adódó vitájukat felek tárgyalás útján rendezik.

Szigetszentmiklós, 2010………………………………………………………

…………………………………………………………………… …………………………………………………………………….

Megrendelő Vállalkozó